Can da caccia maremman

O can da caccia maremman a l'é una razza de can ch'a ne vëgne da-a Maremma (Toscaña), dond'a se deuvia pe-a caccia a-o pòrco sarvægo e à di atri mammiferi. O can, da-a caa assæ cangiante, o l'é stæto seleçionou no pe l'aspeto, ma solo in sciâ base da seu fòrsa e da seu abilitæ comme cacciou.

I mascci son erti da-i 49 cm a-i 55 cm e e femine da-i 48 cm a-i 54 cm. O peiso o l'é compreiso tra i 18 kg e i 25 kg. O pei o l'é liscio, ma ascì rustego, e o s'attreuva de cô neigro, fulvo, ò sedonca tigrou. O presenta doe variante de pei: de pei raso, de pei fòrte.

Pe-o 2009 l'é stæto registrou 6.600 exemplæ comme fondatoî da razza, ch'a se poñe a-o terso pòsto pe numero de exemplæ tra e tante razze de can presenti in Italia. Dæto o numero de exemplæ fondatoî e i critëi deuviæ pe-a seleçion, questa razza a possede unna grande variabilitæ genetica che se spera ch'a pòsse contribuî à ridue l'intaggiâ de mouttie ereditäie.

A razza a l'é stæta reconosciua da l'ENCI co-a delibera n° 192/03/SB do 07/07/2003; inte l'avvegnî l'é poscibile un reconoscimento da-o FCI.
miniatura|404x404px|Can da caccia maremman inta Vallâ de Cichê

 Nòte 

 Bibliografia 


 Atri progetti 

Categorîa:Mammalia